Diari Oficial de la Generalitat Valenciana


Sumari del DOGV 9563, del 28-03-2023 (2023/2685)

RESOLUCIÓ de 8 de març de 2023, del conseller de Sanitat Universal i Salut Pública, per la qual delega competències en la Comissió Mixta de Seguiment convocada mitjançant la Resolució d'1 de març de 2023, en l'àmbit del contracte de concessió per a la gestió de l'assistència sanitària integral del Departament de Salut de l'entitat Torrevieja UTE, Llei 18/1982, per a la gestió integral de l'assistència sanitària del Departament de Salut de Torrevieja.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9563

Data del DOGV
:   28-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2685


Data del document
:   08-03-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 8 de març de 2023, del conseller de Sanitat Universal i Salut Pública, per la qual delega competències en la Comissió Mixta de Seguiment convocada mitjançant la Resolució d'1 de març de 2023, en l'àmbit del contracte de concessió per a la gestió de l'assistència sanitària integral del Departament de Salut de l'entitat Torrevieja UTE, Llei 18/1982, per a la gestió integral de l'assistència sanitària del Departament de Salut de Torrevieja. [2023/2685]  
Amb data 21 de març de 2003, la Conselleria de Sanitat va subscriure un contracte de gestió de servei públic per concessió amb l'entitat Torrevieja Salut UTE Llei 18/1982, per a la gestió integral de l'assistència sanitària del Departament de Salut de Torrevieja (expedient de contractació núm. 87/2003).  
L'objecte del contracte és la gestió del servei públic en la seua modalitat de concessió de la prestació dels serveis d'atenció sanitària integral en el Departament de Salut de Torrevieja.  
Aquest contracte preveu la creació d'un òrgan de control, denominat Comissió Mixta de Seguiment, les comeses del qual són, sense perjudici de les facultats pròpies de l'òrgan de contractació, les de seguiment, vigilància i control de l'execució del contracte.  
Tal com s'indica en la clàusula 8 de l'avantprojecte d'explotació i en el plec de prescripcions tècniques particulars, aquesta Comissió Mixta de Seguiment està presidida pel conseller o persona en qui delegue, i integrada pel sotssecretari per a l'Agència Valenciana de Salut, el sotssecretari per als Recursos de Sanitat i els dos directius de major rang del concessionari en l'Àrea de Salut núm. 10 o persones en qui deleguen. La composició de la Comissió s'actualitzarà d'acord amb la normativa sanitària vigent en cada moment a la Comunitat Valenciana. L'esmentada clàusula estableix que «es nomenarà un secretari amb veu però sense vot».  
Amb data 1 de març de 2023, el conseller de Sanitat Universal i Salut Pública va dictar una resolució en què convoca, per al pròxim 30 de març de 2023, sessió de la Comissió Mixta de Seguiment en l'àmbit del contracte núm. 87/2003, per a informar sobre les qüestions que es fixen en l'ordre del dia que s'indica en la Resolució esmentada.  
L'experiència acumulada pels òrgans directius de la Conselleria sobre les qüestions a què fa referència l'ordre del dia establit aconsella dictar una resolució per la qual es delegue la competència d'aquest conseller com a president de la Comissió Mixta.  
En virtut d'això, i d'acord amb el que es disposa en l'article 9 de la Llei 40/2015, d'1 d'octubre, de règim jurídic del sector públic, i en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Delegar la competència per a actuar com a president de la Comissió Mixta de Seguiment, convocada mitjançant la Resolució de data 1 de març de 2023 d'aquest conseller, en el director general de Farmàcia i Productes Sanitaris.  
  
Segon  
Aquesta delegació de competència s'entendrà vigent a partir de l'endemà de publicar-se en el Diari Oficial de la Generalitat Valenciana.  
  
València, 8 de març de 2023.- El conseller de Sanitat Universal i Salut Pública: Miguel Mínguez Pérez.